JY LEES NOU Geurige plathoender
1 groot hoender (1,6 kg)
5 groot knoffelhuisies, in skyfies gesny
2 rooi rissies, in skyfies gesny
1 stingel roosmaryn, gestroop en gekap
1. Só maak jy die karkas plat: Knip die hoender se ruggraat met 'n skerp skêr. Sit die hoender dan met die borskant na bo op 'n kapplank en druk die borsbeen plat met jou handpalm.
2. Sny met 'n skerp mes twee kepe in elke dy en ook 'n diep keep in elke boudjie.
3. Meng die botter, knoffel, rissie, roosmaryn, suurlemoensap en -skil en speserye saam. Wikkel die vel oor die bors versigtig los van die vleis en werk die gegeurde botter onder die vel en in die gesnyde kepe in. Maak seker die hoender is oraloor goed gegeur en smeer dan laastens die buitekant met die olyfolie. Laat die hoender in sy geurige baadjie staan terwyl jy die vuur aansteek.
4. Braai die hoender eers 10 minute lank met die borsbeen na onder voordat jy dit omdraai en nóg 10 minute met die velkant na onder braai. (Dit maak die omdraaislag makliker as jy vooraf 'n metaalsosatiestokkie deur die twee vlerkies steek en nóg een aan die onderkant deur die dytjies om te verseker dat die hoender plat bly.)
Hierna is daar nog sowat 15-20 minute se braaityd oor. As jou braaiplek 'n deksel het (of as jy op 'n Weber braai), kan jy hiervoor die deksel toemaak vir 'n ekstra rokerige geur. Ek verkies hoender goudbruin en goed gaar, en braai dit daarom eerder rustig langer as om die tyd dop te hou.
5. Sodra die hoender na jou sin gebraai is, kan jy dit afhaal en 15 minute laat rus voordat jy dit in porsies sny.